
o



Uddannelseskompendium for FKI/SKI (Spor & Sikring) Repetition (E-læring)

**Indholdet i dette dokument er udarbejdet af:**

**Driftsansvarlig S-banen, Jacob Obel Rosenkvist (JOR)**

**Driftsansvarlig Fjernbanen, Lars la Cour Nielsen (LLCN)**

**Godkendt af:**

**Teamleder, Solvej Kamilla Valentisen (SKVA)**

|  |  |  |  |  |
| --- | --- | --- | --- | --- |
| *Version* | *Dato* | *Udarbejdet af* | *Godkendt af* | *Ændring* |
| 1 | 12.12.2018 | JOR og LLCN | SKVA | Første version |

|  |  |  |
| --- | --- | --- |
| *FKI/SKI (Spor & Sikring) Repetition (E-læring)* | Banedanmark  Teknik  Kørestrøm  Vasbygade 10  2450 København SV  www.banedanmark.dk | Forfattere:  Jacob Obel Rosenkvist  Mail: jor@bane.dk  Lars la Cour Nielsen  Mail: llcn@bane.dk |



Indholdsfortegnelse

[1 FKI/SKI (Spor & Sikring) Repetition (E-læring) 4](#_Toc532842565)

[1.1 Målgrupper 4](#_Toc532842566)

[1.2 Målbeskrivelse 4](#_Toc532842567)

[1.3 Personlige forudsætninger for gennemførelse af kurset 4](#_Toc532842568)

[1.4 Beskrivelse kursus 5](#_Toc532842569)

[1.5 Prøve 5](#_Toc532842570)

[1.6 Regler for omgængere 5](#_Toc532842571)

[1.7 Pensumoversigt 5](#_Toc532842572)

[1.8 Gyldighed af kompetence 5](#_Toc532842573)

[1.9 Mistet kompetence 5](#_Toc532842574)

# FKI/SKI (Spor & Sikring) Repetition (E-læring)

## Målgrupper

* Spor- og sikringsteknisk personale der skal lave indgreb i potentialudligningsforbinder og returstrømskredsløb.
* Medarbejdere med kompetencen som SR-arbejdsleder eller højere jf. *Samlet uddannelseskompendium for infrastrukturuddannelserne*.

## Målbeskrivelse

### Formål

Kurset har til formål at repetere indholdet af grundkurset *FKI/SKI (Spor & Sikring)*, således at deltagerne efterfølgende aktivt kan medvirke til den højst mulige el-sikkerhed for personer og anlæg ved alle arbejdsopgaver på og nær ved Banedanmarks kørestrømsanlæg.

### Mål

Målet med repetitionskurset er at medarbejderne efter kurset:

* kender lovgrundlaget for drift af elektriske anlæg
* kender grundlaget for Banedanmarks kørestrømsinstrukser
* kender formålet med Banedanmarks kørestrømsinstrukser
* kan anvendelsesområde for Banedanmarks kørestrømsinstrukser.
* kender til kørestrømsanlæggets grænseflader mod øvrige anlæg, deres ejere og driftsansvarlige
* kan kørestrømsanlæggets grundlæggende opbygning, funktion og principper for at opnå højest mulige sikkerhedsniveau
* kender til kørestrømsteknisk beskiltning i anlægget - midlertidigt og permanent
* kender til organiseringen af kørestrømstekniske arbejdsopgaver
* kan kørestrømsanlæggenes fastsatte respektafstande
* kan procedure for bestilling og etablering af kørestrømsafbrydelser (KA) i forbindelse med arbejde
* kender til arbejdsjording af kørestrømsanlæg
* kender til positivliste for udstyr, som må anvendes i kørestrømsanlæggene
* kender til koblingsskemaer og returstrømsplaner
* kender principperne, herunder dimensioner, udførelsesmetoder og særlige instrukser for potentialudligning og forbindelser i returstrømsvejen
* kender principper og zoner for potentialudligning, herunder udstrækningen af strømaftagerzonen og køreledningszonen
* kender de sikkerhedsmæssige forhold i henhold til kabeltyverier, samt de tiltag som er gjort i den forbindelse

## Personlige forudsætninger for gennemførelse af kurset

### Uddannelse

Medarbejderen skal enten

* have en gyldig *FKI/SKI (Spor & Sikring)* kompetence, som udløber inden for de næste 60 dage.
* have en gyldig kompetence som SR-arbejdsleder eller højere jf. *Samlet uddannelseskompendium for infrastrukturuddannelserne* og være tilmeldt EUSR som afholdes inden for de næste 60 dage.

## Beskrivelse kursus

### Generelt

Kurset er et e-læringskursus som ligger på [www.kørestrømsinstruks.dk](http://www.kørestrømsinstruks.dk).

* Tages kurset i forbindelse med at *FKI/SKI (Spor & Sikring)* kompetencen skal vedligeholdes, skal kurset tages i de 60 sidste dage før kompetencen udløber. Efter kurset er gennemført, skal kursusbeviset sendes til [bdkuddannelser@bane.dk](mailto:bdkuddannelser@bane.dk), som inden for 5 hverdage, fra kursusbeviset er modtaget, ajourfører kompetencen i Banedanmarks systemer.
* Tages kurset i forbindelse med deltagelse på EUSR for SR-arbejdsleder eller højere jf. *Samlet uddannelseskompendium for infrastrukturuddannelserne*, skal kurset tages i de 60 dage inden kurset afholdes. Kursusbeviset skal medbringes enten fysisk eller elektronisk på selve EUSR-kurset og fremvises til underviseren. Kan et gyldigt kursusbevis ikke fremvises på EUSR kurset, vil vedkommende ikke få lov til at deltage på kurset.

### Varighed

60 min. + prøve

## Prøve

Prøvens indhold og gennemførelse fastsættes af Banedanmarks driftsansvarlige på henholdsvis S-banen og Fjernbanen, Kørestrøm.

Der tages udgangspunkt i hele pensummet fra grundkurset i *FKI/SKI (Spor & Sikring)*.

Prøven er multiple choice, hvor medarbejderen skal have 80% rigtige for at bestå.

## Regler for omgængere

Hvis en deltager opnår ”ikke bestået” i prøven, skal vedkommende gennemføre hele e-læringskurset og den afsluttende prøve på ny.

## Pensumoversigt

Er under udarbejdelse

## Gyldighed af kompetence

*FKI/SKI (Spor & Sikring)* kompetencen er kun gyldig på områder med kørestrøm, hvor Banedanmark er den driftsansvarlige virksomhed.

* Gennemføres kurset i forbindelse med at *FKI/SKI (Spor & Sikring)* kompetencen skal vedligeholdes, er kompetencen gyldig i to år fra datoen hvor repetitionskurset er gennemført.
* Tages kurset i forbindelse med deltagelse på EUSR for SR-arbejdsleder eller højere jf. *Samlet uddannelseskompendium for infrastrukturuddannelserne,* er *FKI/SKI (Spor & Sikring)* kompetencen indeholdt i EUSR kompetencen som gives efter EUSR er gennemført og følger dennes gyldighedsperiode.

## Mistet kompetence

Fornys kompetencen ikke rettidigt som nævnt i punkt 1.8, kan kompetencen kun opnås ved igen at gennemføre grundkurset i *FKI/SKI (Spor & Sikring)*.